**Ministru kabineta noteikumu projekta "Grozījumi Ministru kabineta 2017. gada 25. jūlija noteikumos Nr. 421 "Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2017. gada 25. jūlija noteikumos Nr.421 "Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība" (turpmāk – Noteikumu projekts) mērķis ir savstarpēji saskaņot tiesību normas, ņemot vērā grozījumus Ģeotelpiskās informācijas likumā, kas stājās spēkā 2018. gada 1. jūlijā. Noteikumu projekts paredz izdarīt redakcionālus grozījumus un svītrot no Ministru kabineta 2017. gada 25. jūlija noteikumiem Nr. 421 "Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība" normas, kas nosaka samaksas apmēru par pastāvīgās globālās pozicionēšanas bāzes staciju sistēmas "Latvijas Pozicionēšanas sistēma" (turpmāk – LatPos) reālā laika korekcijas saņemšanu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts "Grozījumi Ministru kabineta 2017. gada 25. jūlija noteikumos Nr.421 "Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība"" izstrādāts, pamatojoties uz:  1) Likuma par budžetu un finanšu vadību" 5.panta devīto daļu;  2) Ģeotelpiskās informācijas likuma 10.panta ceturto daļu, 15.panta otro daļu, 26.panta sesto un septīto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ģeotelpiskās informācijas likuma (turpmāk – ĢIL) 4. panta otro daļu, Latvijas Ģeotelpiskās informācijas aģentūra (turpmāk – Aģentūra) ir Aizsardzības ministrijas pārraudzībā esoša vadošā iestāde valsts politikas īstenošanā ģeodēzijas, kartogrāfijas un ģeotelpiskās informācijas jomā. Tā iegūst, sagatavo un atjaunina ĢIL 12. panta piektajā daļā, 17. panta trešajā daļā un 18. panta otrajā daļā minētos ģeodēziskos un kartogrāfiskos pamatdatus civilajām un militārajām vajadzībām. Saskaņā ar ĢIL 12. panta sesto daļu, Aģentūra izveido un uztur pastāvīgo globālās pozicionēšanas bāzes staciju sistēmu "Latvijas Pozicionēšanas sistēma" (turpmāk – LatPos), nodrošinot tās bezmaksas izmantošanu (*ar likuma grozījumiem, kas stājās spēkā 2018. gada 1. jūlijā*). Aģentūra ir LatPos pārzinis.  Ministru kabineta 2017. gada 25. jūlija noteikumi Nr. 421 "Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība" (turpmāk – Noteikumi Nr.421) nosaka Aģentūras sniegto ģeotelpiskās informācijas produktu un pakalpojumu (t.sk. LatPos pakalpojuma saņemšanai) kā arī poligrāfijas pakalpojumu, klāstu un izcenojumu.  Ņemot vērā ĢIL 12. panta sestajā daļā noteikto, Aizsardzības ministrija ir sagatavojusi Noteikumu projektu (tehniskos grozījumus), kas paredz no Noteikumiem Nr. 421 svītrot normas, kas nosaka samaksu par LatPos pakalpojuma izmantošanu. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Aģentūra. |
| 4. | Cita informācija | Aizsardzības ministrija ir veikusi valsts budžeta programmā 28.00.00. "Ģeodēzija un kartogrāfija" iekšējo finanšu pārdali 2018. gada valsts budžetam un turpmākajiem gadiem 94 810 *euro* apmērā, lai nodrošinātu LatPos bezmaksas izmantošanu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir mērnieki, ģeodēzisti, būvnieki, lauksaimnieki, mežu apsaimniekošanas darbinieki, transporta jomas speciālisti, vadošās valsts universitātes studenti un zinātnieki un citas tautsaimniecības nozares, kurām nepieciešami augstas precizitātes mērījumi apvidū. Noteikumu projekts pēc būtības nemaina publisko personu un privātpersonu pienākumus, jo, lai saņemtu LatPos pakalpojumu, tāpat kā līdz šim, ir jāveic elektroniskā reģistrācija Aģentūras e-pieteikumu vietnē. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta pieņemšanas rezultātā tiks mazināts administratīvais slogs, jo personām, kuras vēlēsies saņemt LatPos pakalpojumu sākot ar 2018. gada 1. jūliju vairs nebūs ar Aģentūru jāslēdz līgums, bet tikai jāaizpilda pieteikums Aģentūras e-pieteikumu vietnē un jāiepazīstas ar lietošanas noteikumiem LatPos sistēmas reālā laika korekcijas (RTK) abonēšanai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Ņemot vērā spēkā esošo tiesisko regulējumu, Aģentūra slēdz līgumus ar privātpersonām par LatPos reālā laika korekcijas saņemšanu. Atsevišķu līgumu ietvaros privātpersonas ir veikušas samaksu par pakalpojuma izmantošanas periodu, kas turpinās pēc 2018. gada 1. jūlija. Ņemot vērā minēto un lai nodrošinātu labas pārvaldības principa ievērošanu, Aģentūra informēs minētās personas par pārmaksātās pakalpojuma summas atmaksas kārtību. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018 | | Turpmākie trīs gadi (*euro*) | | | | |
| 2019 | | 2020 | | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru  2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | x | 0 | x | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar | | | | | | |
| 8. Cita informācija | Ar Ministru kabineta 2017. gada 25. jūlija sēdes protokollēmuma (prot. Nr.37, 1. §) “Noteikumu projekts “Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība” 2. punktu Aizsardzības ministrijai kopīgi ar Vides aizsardzības un reģionālās attīstības ministriju un citiem ģeotelpiskās informācijas pamatdatu turētājiem, pieaicinot biedrību "Latvijas Kartogrāfu un ģeodēzistu asociācija" un biedrību "Latvijas atvērto tehnoloģiju asociācija", tika uzdots izstrādāt un līdz 2017. gada 1. novembrim iesniegt izskatīšanai Ministru kabinetā informatīvo ziņojumu par LatPos nepieciešamo finansējumu.  Pamatojoties uz Aizsardzības ministrijas 2017. gadā sagatavoto un virzīto informatīvo ziņojumu (*izskatīts 2018. gada 23. janvāra Ministru kabineta sēdē (prot. Nr. 5,* *3.§, VSS-1180*)), Aizsardzības ministrija 2017. gadā veica valsts budžeta programmā 28.00.00. “Ģeodēzija un kartogrāfija” iekšējo finanšu pārdali 2018.gada valsts budžetam un turpmākajiem gadiem 94 810 *euro* apmērā, lai nodrošinātu LatPos izmantošanu bezmaksas. Programmā 28.00.00. “Ģeodēzija un kartogrāfija” ar 2018. gadu ir samazināti ”ieņēmumi no maksas pakalpojumiem un citi pašu ieņēmumi” un atbilstoši izdevumi par 94 810 *euro*. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2017. gada 25. jūlija sēdes protokollēmuma (Prot. Nr. 37, 1. §) "Noteikumu projekts "Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība"" 2.punktam Aizsardzības ministrijai kopīgi ar Vides aizsardzības un reģionālās attīstības ministriju un citiem ģeotelpiskās informācijas pamatdatu turētājiem, pieaicinot biedrību "Latvijas Kartogrāfu un ģeodēzistu asociācija" un biedrību "Latvijas atvērto tehnoloģiju asociācija" tika dots uzdevums līdz 2017.gada 1. novembrim iesniegt izskatīšanai Ministru kabinetā informatīvo ziņojumu par LatPos nepieciešamo finansējumu. Aizsardzības ministrija izstrādājot informatīvo ziņojumu un ĢIL grozījumus, iesaistīja citus ģeotelpiskās informācijas pamatdatu turētājus un nevalstisko organizāciju pārstāvjus. |
| 2. | Sabiedrības līdzdalība projekta izstrādē | Sabiedrības līdzdalība Noteikumu projekta izstrādē tika nodrošināta, ievietojot Noteikuma projektu un tā anotāciju tīmekļa vietnē [www.mod.gov.lv](http://www.mod.gov.lv), aicinot sabiedrības pārstāvjus rakstiski sniegt viedokli par Noteikumu projektu tā izstrādes stadijā – nosūtot elektroniski uz e-pastu: [kanceleja@mod.gov.lv](mailto:kanceleja@mod.gov.lv). |
| 3. | Sabiedrības līdzdalības rezultāti | Sabiedriskās apspriešanas gaitā priekšlikumi par Noteikumu projektu netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aģentūra |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nav paredzēta. Noteikumu projekts neietekmē pārvaldes funkcijas un institucionālo struktūru, kā arī Noteikumu projekts neietekmē pārvaldes cilvēkresursus. |
| 3. | Cita informācija | Nav. |

Aizsardzības ministra vietā satiksmes ministrs U. Augulis

A. Krišjānis 67335095

Arnis.Krisjanis@mod.gov.lv